Békés Rozi rajza 


B. Ú. É. K. 


Az új esztendő küszöbén sok-sok szeretettel köszöntünk bennete- 
ket, kedves olvasóink. S bár szüleitek, testvéreitek, rokonaitok, bará- 
taitok bizonyára elhalmoztak valamennyiőtöket minden elképzelhető 
és elképzelhetetlen jókívánsággal (a padlás is megtelhetett már vele), 
azért mi is hozzátesszük most a magunkét. 

Bizonyára hallottátok, olvastátok már a népi mondást: , Bort, 
búzát, békességet!" A magyar emberek, ősidőktől fogva, ezzel kíván- 
tak egymásnak boldog új esztendőt. 

Bort, búzát, békességet! 

Három mindennapinak tekinthető, egyszerű szó, de így sorba 
állítva, költészetté nemesedik. Mitől válik széppé? Azzá teszi a tömör- 
sége, a hangzása, a ritmusa, a három szó által alkotott sor különleges 
lejtése. Az, ahogyan a végén, a , békesség" szó kiejtésekor ellágyul, 
megtelik érzelemmel a hang — mintegy kitárul és szétárad, hogy 
magához öleljen mindent. 

És még valami. Az a mély bölcsesség, ami kifejezésre jut benne. 

Ha elgondolkodtok ezen a három szón, magatok is rájöttök, hogy 
jelentésük e mondásban sokkal tágabb, sokkal szélesebb, mint ha 
külön-külön önmagukban állnak. Gazdagabbá válnak. 

Nézzük csak! , Bort, búzát" — hangzik a mondás, de nyilvánvaló, 
hogy itt nem csupán a borról és a búzáról van szó, hanem általában 
az ételről és az italról, s mindarról, ami a megélhetéshez, vagyis 
a jóléthez szükséges. Enélkül ugyanis nem lehet boldog az új esztendő. 

A harmadik kívánságon — a , békesség"-en — sem egyszerűen azt 
kell érteni, hogy ne legyen háború a világon, ne gyilkolják egymást az 
emberek, ne rombolják le a házakat, iskolákat. Mindez, persze, nagyon 
fontos, mondhatni sorsdöntő. De gondolni kell itt még valamire. 
Arra, hogy lehet békétlenség az ember belső világában is. Nos, a mon- 
dásban szereplő békesség vonatkozik a belső békére is. 

Mi kell ahhoz, hogy békesség legyen a belső világunkban, ott, ahol 
a lelkiismeret lakik? Röviden: az, hogy becsületesen éljünk, tanul- 
junk, dolgozzunk. 

Ha legjobb tudásunk szerint teljesítjük feladatainkat, ha igyek- 
szünk segíteni, akin tudunk, ha tiszteljük mindazokat, akik meg- 
érdemlik a tiszteletünket, ha mindig igazat mondunk és igazságosan 
cselekszünk, akkor nyugodtan belenézhetünk bárki szemébe, s tükörbe 
nézve, nem kell szemrehányást tenni magunknak. Akkor békesség 
lesz bennünk. 

Mindezek szellemében az ősi népi mondással kívánunk most nektek : 

Bort, búzát, békességet! 


Galambosi László versei 
Sugárbontó 


Kútkávára ül a sólyom, 
zsombékra a kócsag. 
Ki bontja ki zászlaját a 
hegyről jövő hónak? 
Sólyom tolla rozsdabarna, 
J eső ront a sziklafalra. 
Jégfehér a nád, a fű. 
j Sugárzsuppos hold-major 
] udvarába bandukol 
bogárpettyes hegedű. 


Köszöntő 


Csörögefánk. 
Csörögefánk. 
sütögette 
nagymamánk. 
Fehér haján 
fehér kendő 
Újra itt az 
Újesztendő. 
Újesztendő 
táncot jár. 
Pendelyéből 
páva száll. 
Fölrepül az 
eperfára, 
eperfáról 
jegenyére. 
Onnét márvány 
holdra lépked. 
Villog bársony 
tollpihéje. 

Simon Emil Mese : a farkasról, 


Mulatozóknak aki pásztorkodásra 
SESÁRÉSÉ E: adta a fejét 
Beköszönt a Szilvesztet, 


vacsora-ízekkel, Moldvai magyar népmese nyomán 
Elvégte évvége, 
igyunk a medvére, 
ha nem is őétte, 
talán a bőrére. 


írta Kóka Rozália mesemondó 


Volt egyszer egy nagy farkas, kiült egy 


Nézek a komámrá, hegy tetejére. Arra ment egy bornyúcska, 
mit tölt a pohárba. ballagott ki a legelőre. Nekiszökött a fatkas : 
Megkínál, s rtámnevet, — Bornyúcska, most megeszlek! 
hörpöljünk szörpöket! , ; , 
BÁSSEtKesérüt? — Ne egyél meg most jó fatkas, éhes va- 
Vendég jött, le sem ült, gyok és sovány. Majd jó kövéten, jóllakot- 
havasok magasán tan visszajövök s akkor egyél meg! 

Út vádak 5 A farkas nem volt nagyon éhes, eleresz- 
tört a szék alattunk, tette a borjút. Egyszer csak jött egy ló, ne- 
hajnalban hallgatva kiszökött a farkas: 


nézünk az ablakra. 
Most dereng, most pirkad, 
út s hidak megnyílnak. 


— Him, hám, hum! Megeszlek, te ló! 
— Ne egyél meg most kedves farkas, s0- 


Valaki érkezik, vány vagyok és nagyon éhes. Mikor jó kö- 
hallani lépteit. véren visszajövök, akkor egyél meg! 
A fatkas eletesztette a lovat is. Ekkot arra 
Boldog új esztendőt! jött egy disznó. Nekiugrott a farkas: 


Marstól jött? Messzebbről? 


8 4 — Him, hám, hum! Megeszlek, te disz- 
. nó! 

. — — Jaj, te farkas, né, most megyek makkol- 
. ni, nagyon éhes vagyok, sovány is vagyok, 
ne most egyél meg, hanem majd ha jó kövé- 
ten, hét-nyolc malackával visszajövök. 

. — No, ereggy te is! A fatkas elengedte a 
disznót is. 

. Telt múlt az idő, egyszet jött vissza a bor- 
nyúcska jó kövéten. Nekiszökött a farkas: 
. — Hej, bornyú! Állj meg, hogy egyelek 
.m eg! 

. — Egyél, egyél bátran, csak arra kérlek, 
hogy a lábamnál kezd a megevést! 

. A fatkas a borjú lábát megfogta, de az ak- 
. korát túgott a farkasba, hogy hármat hen- 
. gergőzött, a borjúcska elfutott. 

.  — Jaj,jaj! Apám se volt marhapásztot, én 
. se kellett volna megpróbáljam! — jajgató- 
. zott a farkas, béült nagy bánatosan egy bo- 
. korba. Egyszer csak dübög a föld, jött a ló. 
. . — Him, hám, hum! Állj meg, te ló, meg- 
. eszlek! 5 

.  — Egyél meg, te fatkas, nem bánom, de 


Vida Győző rajzai 


előbb vedd le a patkókat a lábaimról, mert 
a patkószeg belemegy a szájadba! 

A fatkas hozzáfogott, hogy levegye a pat- 
kókat a lónak a lábáról, a ló akkorát rúgott 
belé a patájával, hogy felesett a hegytetőre. 

— Jaj, jaj! Apám se vót lópásztor, nekem 
se kellett volna hozzáfogni! Na, nem baj, 
majd jő a disznó s avval elbánok — mondta 
a farkas. 

Nagy disznóröfögés, malacvisítás hallat- 
szott egyszerre, előszökött a fatkas a bokor- 
ból: 

— Him, hám, hum! Megeszlek, te disznó, 
megeszem a malacaidat is! 

— Jól van, egyél meg farkas, de vátjál, 
megsúgom, hogy melyikünkkel kezdjed! 

A fatkas odatattotta a fülit az anyadisznó 
szájához, az meg úgy meghatapra, hogy a 
farkas ijedtiben hányatt-homlok megfuta- 
modott. Míg futott a farkas, mind azt fújta : 

— Jaj, jaj! Apám se volt disznópásztot, 
nekem is nagy kár volt erre adni a fejemet! 

A bornyúcska, a ló, a disznó meg a malac- 
kái még ma is élnek, ha meg nem haltak. 


Goscinny 


A zseblámpa 


Mivel hetedik lettem helyesírásból, a papámtól 
jutalmul pénzt kaptam, hogy vegyek tajta valamit, 
amit szeretnék. Így a tanítás után összes barátom 
kíséretében vásároltam az üzletben egy zseblámpát, 
mert éppen arra fájt a fogam. Ez igen aranyos kis 
zseblámpa volt, már tégen kinéztem magamnak a 
kirakatban iskolába jövet, és borzasztóan örültem, 
hogy megszeteztem. 

— Mit kezdesz a zseblámpáddal? — kérdezte 
Alceste. 

— Hát nagyon jó lesz vele detektívesdit játszani 
— feleltem. A detektíveknek mindig van zseblám- 
pájuk, hogy a rablók nyomát felkutassák. 

— Én bezzeg — jelentette ki Alceste —, ha a pa- 
pám egy csomó pénzt adna, hogy vehetek bármit 
fajta, inkább a cuktrászdai krémest választottam vol- 
na, mert a lámpa hamar tönkremegy, a rétes pedig 
finom. 


Erre mindenki Alceste-re támadt, csúfolták, hogy 
milyen buta, s kijelentették: jól tettem, hogy a lám- 
pát vettem meg. 

— Kölcsönadnád nekünk a zseblámpádat? — 
kérdezte Rufus. 

— Szó sem lehet róla! — válaszoltam. — Ha na- 
gyon akattok egyet ti is, érjetek el hetedik helyet 
a helyesírásból és kész! 


Haraggal váltunk el, és megfogadtuk, hogy soha 
többé nem állunk szóba egymással. . . 

Otthon megmutattam a lámpát a mamámnak, aki 
megjegyezte, hogy ostoba ötlet volt, de ezzel leg- 
alább nem teszem tönkre a dobhártyáját. 

— Na, menj fel a szobádba és csináld meg vacso- 
ráig a leckédet! — rendelkezett. 


Bementem a szobámba, rögtön lehúztam a re- 
dőnyt, hogy jó sötét legyen, aztán azzal kezdtem 
szórakozni, hogy kerek foltokat vetítettem a falra, 
a plafonra, a bútotokta és az ágyam alá, ahol végül 
is megtaláltam egy golyót, melyet már régóta keres- 
tem és biztosan sohasem kerül elő, ha nincs ez az 
aranyos kis zseblámpa. Éppen az ágy alatt csúszkál- 
tam, amikor a szobaajtó hirtelen feltátult és kigyul- 
ladt a villany. A mama rám kiáltott: 

— Nicolas! Metre vagy? 

Amint meglátta, honnan kecmergek elő, meg- 
kétdezte, hogy normális vagyok-e, és mi dolgom sö- 
tétben az ágyam alatt. Erre én megmondtam, hogy 
a lámpámmal játszom. Teljesen kiborult, hogyan 
találhattam ki ezt a butaságot, még halálba kergetem 
egyszer. Rám vátakozva ilyeneket mondogatott. 

, Látod mennyire tönkteteszel. Azonnal csináld 
meg a feladatodat, aztán játszhatsz!" és ,, Micsoda 
szerencsétlen ötletei vannak az apádnak." 

Ahogy távozott, megint kioltottam a fényt, aztán 
munkához láttam. Nagyszerű dolog volt a zseblám- 
pával ítni a leckét, még ha számtanpéldáról is van 
szó. Mama újra megjelent, megint felkattintotta a 
villanyt és nagyon mérges volt. 

— Azt hiszem, mondtam aeked, hogy először ké- 
szítsd el a leckét, aztán játsszál — jegyezte meg. 

— De hiszen éppen a leckét csinálom — magya- 
ráztam. 

— A sötétben? S ezzel a vacak zseblámpával? . 
Elrontod a szemed, Nicolas! — kiáltotta. 

Hiába bizonygattam a mamának, hogy ez nem 
vacak kislámpa, hiszen remek világosságot ad, ő 
nem akarta tudomásul venni. Elvette a lámpát, 
mondván, hogy visszakapom, ha kész lesz a felada- 
tom. Sírni próbáltam, bár tudtam, hogy a mamánál 
evvel nem érek célt, ezért a lehető leggyorsabban 
összecsaptam a leckém. Szerencsére egyből megol- 
dottam a példát: egy tyúk 33,33 tojást tojik napon- 
ta. Mátis futottam a konyhába, hogy visszaszerez- 
zem a zseblámpát. 

— No, jól van, de okosan bánj vele — intett a 
mama. 

Aztán megjött a papa is: megcsókoltam és meg- 
mutattam neki remek kis szerzeményemet, mire ő 
megjegyezte, hogy idétlen gondolat volt megvenni, 
de ezzel legalább senkinek sem szakítom be a dob- . 
hártyáját. Aztán leült a nappaliban újságot olvasni. 

— Leolthatom a villanyt? — kérdeztem. i 

— Le akatod oltani a villanyt, és miért? — ké- 
pedt el. 

— Hát, hogy játszhassak a lámpámmal — ma- 
gyaráztam. 

— Mit képzelsz? Szó sem lehet róla! Hogyan 
olvassak újságot a sötétben? 

— Hát úgy, hogy én világítok a zseblámpával, 
s ez nagyon klassz lesz. 

— Nem, Nicolas! — kiáltotta a papa. — Tudod 
mit jelent az, hogy nem? Ne is nyúzz tovább! Ma 
igen fárasztó napom volt. . . 

Erre sírni kezdtem, háborogtam, hogy ez nem 
igazság, kár is volt hetedik helyet elérni helyesírás- 
ból, ha utána nem hagyják játszani az embert a saját 
zseblámpájával: ha ezt előre tudom, nem bajlódok 
annyit a tyúkkal meg a tojásokkal. 

— Mi baja a fiadnak? — kérdezte a mama a 
konyhából jövet. 

— Ó, semmi — válaszolt a papa —, csak azt sze- 
retné a , fiam" — ahogy te hangsúlyoztad —, hogy 
sötétben olvassak újságot. 

— Kinek a hibájából van mindez? Tényleg 
hülyeség volt zseblámpát venni — szögezte le a 
mama. 


—. Én semmit sem vettem neki — dühödött fel 
a papa. — Ő az, aki a pénzét gondolkodás nélkül el- 
pocsékolja, én nem mondtam neki, hogy vegye 
meg ezt az idétlen lámpát. S kérdem én, kitől örö- 
kölhette e lehetetlen mániát, hogy kiszótja a pén- 
zét az ablakon? 

— Ez nem is idétlen lámpa! — kiáltottam. 

— Ó — folytatta a mama —, értem már a finom 
kis célzást, de szeretném megjegyezni, hogy a nagy- 
bátyám kilábal a csődből, míg a te Eugene fivéred, . . 

— Nicolas! — fordult hozzám a papa —, menj 
fel játszani a szobádba! Van külön szobád, nemde? 
Tehát menj szépen oda. Egy kis elintéznivalónk 
van a mamával. 

Én felmentem a szobámba, s tükör előtt kezd- 
tem szórakozni. Állam alá tettem a lámpát, s így 
egy kísértetre hasonlítottam, aztán a számba vettem, 
kívül piros lett tőle az arcom, majd a zsebembe dug- 
tam, a fény átszűtrődött a nadrágomon keresztül. 
Éppen a banditák nyomait akartam felkutatni, ami- 
kor mama vacsorához hívott. Az asztalnál senki 
sem volt vicces kedvében, ezért nem is mettem elő- 
hozakodni azzal a kéréssel, hogy le szeretném ol- 
tani a villanyt evés alatt, de titokban azért remény- 
kedtem, hogy hátha kimegy a biztosíték — mint 
ez néha megesik —, bizony akkor mindenki örülne 
a kis lámpámnak, aztán vacsora után lemehetnénk 
a papával a pincébe, s én világítanék, míg a biztosí- 
tékot beteszi. 

Gaál Alma rajza 


Sajnos, semmi sem töttént, de nagy ötömömre 
almatotta is volt vacsotáta. Lefeküdtem, s az ágy- 
ban egy könyvet kezdtem olvasni a zseblámpával. 
De a mama benyitott. 

— Nicolas! — kibírhatatlan vagy! Oltsd el a 
lámpát és aludj rögtön! Vagy inkább add csak ide 
nekem! Holnap majd megkapod. 

— Jaj! Nem! Nem! — üvöltöttem. 

— Hadd maradjon nála — kiáltotta be a papa —, 
legalább egy kis béke lesz a házban. 

Mama mély sóhajtások közepette kivonult a szo- 
bából, én meg zseblámpámmal a takaró alá bújtam; 
olyan klassz volt ez így, el sem tudjátok képzelni. 
Aztán elaludtam. - 

Amikor a mama teggel felébresztett a lámpa az 
ágy alatt hevett, kiégett, nem világított többé. Az 
elem biztosan kimerült, s nem tudjuk pótolni. 

— Jobb is így! — jelentette ki a mama. — Menj 
mosakodni, Nicolas! 

Reggelizés közben a papa így oktatott. 

— Hallgass ide, Nicolas! Hagyd abba a szipáko- 
lást! Mi ebből a tanulság? Olyasmit vettél a tőlem 
kapott pénzen, amire egyáltalán nem volt szüksé- 
ged, és azonnal tönkte is tetted. Ezentúl ügyesebb 
légy! 

Ma este a papa és a mama megtudják majd, hogy 
mennyire ügyes lettem. Az iskolában sikerült elcse- 
rélnem az elromlott zseblámpámat Rufus rulett- 
jének remek sípjára, amely kifogástalanul működik. 
Franciából fordította: Kerékgyártó Erzsébet 

a padláson? 


Mi van a padláson? 


Mi volna. 
Szalonna. 


— Van ott más is. 
— Két veres nadrág is. 


— Mi van még, Áron? 
— Három vég vászon. 


— Hát még? 

— Játék. 

Mamóka hajas babája. 
Apóka réztrombitája. 


— Van ott más is. 

— Kávédaráló, rézmozsár is. 
No meg dédmami szátvája, 
orsója, rokkája. 


— Mi van még? 

— Egy rozsdás biciklikerék. 

A szarufára akasztva 

pár csizma, mellette koszorú hagyma. 


— Ez még? 

— Árnyék. tr 

S a szelemenfán szőröslábú pókok Mondóka 

szövik a hálót. 
Tótükrében Ha átszaladsz, 
pici nap, odaát 
felhő rajta megleled a 
a kalap, kányafát, 
ha leveszi kányafának 
kalapját, alatta, 
a kis tavon arany fűben 
szaladj át. a labda. 


A városra boruló felhő mind lejjebb ereszkedett, majd 
— éppen ebéd után — apró, ritkás pelyhecskékben el- 
kezdett pilinkélni a hó. 

Nincs ennél vidámabb látvány! 

Mikinek aznap uszodába kellett mennie. A testvére, 
Méri (Elemér) ezért már fél négykor elkérte a napközi- 
ből. Lekísérte a közértig, s ráirányítva a hazavivő útra, 
elbocsátotta. 

— Nyomás, pajtikám! — biztatta. — Húzd meg a 
lépést! 

Mint látni fogjuk, a testvéri biztatásnak ezúttal nem 
lett foganatja. Akkorra ugyanis a játékosan alábillegő 
hópelyhek vékony fehér lepellel borítottak be mindent — 
az utcát, a kerteket, a házakat. A világ, levetve fakó, 
koszos gúnyáját, tisztába öltözött. Makulátlan gyönyörű- 
be! A fiú, akinek mindez a szeme előtt játszódott le, úgy 
érezte, földöntúli varázslat tanúja lett. 

Csend volt. Az úttest közepén, ahol a fiú haladt, egyet- 
len keréknyom, egyetlen lábnyom, de még csak egy ma- 
dár lépte sem látszott. Érintetlen hómező ! 

Miki fejében felvillant a gondolat : itt még senki ember- 
fia nem járt eddig. Ő az első! A felfedező! Visszapillan- 
tott a csizmája nyomára, s büszkeség töltött el a szívét. 
Nem lehetett kétséges, hogy aki majd arra jön, mind az 
ő nyomait követi. Izmait megfeszítve, fejét leszegve, tes- 
tét kissé előre döntve haladt tovább, mint a megrakott 
szánokat vonszoló sarkutazók. Annyira beleélte magát 
az irdatlan jégmezők világába, hogy már hallani vélte a 
sarki vihar bömbölését. Csak bömböljön, akár bele is 
szakadbat, ő nem hátrál meg. Semmi akadály nem áll- 
hatja útját. 

Alighogy elmerült eme jóleső érzésben, kusza, csúf 
nyomok jelentek meg a lába alá simuló fehér hószőnye- 
gen. Nem is nyomok — valami otromba turkálás. Meg- 

. torpant. Ki tehette? 
Kiegyenesédett, s már látta is a tettest. Budai Peti 
volt, vagy húsz méterrel előtte. Érdeklődéssel figyelte, mit 
művel. Mert furcsa dolgot művelt. 
Éppúgy az úttest közepén állt, mint ő. Rövid erő- 
gyűjtő várakozás után megforgatta függőlegesen a jobb- 
jában lógó tornazsákot, s a megfelelő pillanatban elen- 
gedve, elhajította. Aztán utánabaktatott, s kezdte elöl- 
ről a műveletet. 
Mikinek az első dobásra megtetszett a dolog, s mivel 
. nála is ott volt a tornazsák, semmi nem gátolta, hogy 
. beszálljon a játékba. Fürge léptekkel utolérte Petit. 
. — Ki dobja messzebbre a zsákot? 

Fűtötte Mikit a becsvágy, hogy túldobja barátját, mert 


Peti, bár éppen akkora, mint ő, de idősebb egy évvel, 
azaz már másodikos. Ám a remélt diadal elmaradt. 
Nemhogy elsőre, de még harmadjára sem sikerült győz- 
nie. Peti zsákja egy-két arasszal mindig messzebbre 
repült. 


A negyedik menetet Miki döntő összecsapásnak tekin- § hi 


tette. Ledobta hátáról a táskát, hogy ne akadályozza a 
mozgásban, majd a dzsekijét is levetette. Peti természe- 
tesen ugyanúgy cselekedett, hogy a feltételek azonosak 
legyenek. 

Miki volt az első dobó. Már készülődött a zsák meg- 
forgatásához, amikor észrevett az út szélén egy jókora 
kavicsdombot. 


— Arról dobunk! — ajánlotta. — Oké? 

— Oké! — egyezett bele Peti. 

Miki felkapaszkodott a kavicsdomb tetejére. Körül- 
nézett, mint a hadvezér a döntő rohamra szólító parancs 
kiadása előtt, mélyeket lélegzett, majd néhány himbálás 
után, minden erejét összeszedve, nyújtott karral meg- 
forgatta a zsákot, s egy idétlen rikkantással útjára en- 
gedte. Akkora lendületet adott a dobásnak, hogy kibil- 
lent tőle az egyensúlyából, s gurulva hagyta ott a kavics- 
dombot. Emiatt nem is tudta nyomon követni a torna- 
zsák röptét. 

Még le sem ért a dombról, ujjongó üvöltés zengte be 
az utcát. 

— Hu-u-hu, hu-u-u!!! 

Feltápászkodás közben előbb az ugrálva hadonászó 
Petire pillantott. Minek örül ez? —- villant át agyán a 
gyanakvás. A következő pillanatban már ő is látta. 

Megdöbbentő látvány volt! 

Tornazsákja enyhén himbálózva, fönt lógott a fán. 
Majdnem a tetején. 


Miki csodálkozva bámulta. Hogy került oda, amikor 
ő előre dobta? Nem tudta felfogni. Valójában nevetni 
kellett volna, mert nagyon mulatságos volt a fa tetején 
libegő tornazsák, de nevetni sem tudott, mert az ámu- 
lattól teljesen megbénult. 

— Az anyját! — sóhajtotta. 

Magukhoz térve hozzáláttak a tornazsák visszaszerzé- 
séhez. Mivel a fa megmászását eleve reménytelen vállal- 
kozásnak tartották, úgy döntöttek, hogy ledobálják a 
zsákot. Köveket gyűjtöttek, s elkezdték buzgón hajigálni. 
Egyszer-egyszer sikerült is eltalálniuk a célpontot, ám 
annak meg se kottyant, billent egyet, de jól látták a fiúk, 
hogy eszében sincs leesni. Már fogyott a reményük, ami- 
kor megjelent az utca elején egy tűzifával púposra meg- 
rakott teherautó. 

Miki, aki egyébként is híres volt találékonyságáról, a 
szorult helyzetben merészen kiállt az úttest közepére és 
heves integetéssel megállította a teherautót. 

— Bácsi, kérem, fönt akadt a tornazsákom! — mu- 
tatta a kocsi kabinjából kihajoló vezetőnek. 

— Na és? — kérdezte az ember türelmetlenül. 

— Le kellene valahogy venni — fogalmazta meg a 
feladatot Miki. 

A vezető ettől sem lett barátságosabb. 

— Másszak föl érte? — kérdezte morcosan, s a gyerek 
már arra gondolt, hogy becsapja tüstént az ajtót és 
továbbhajt. Ehelyett azonban a vezető hátrakiáltott a 
társának. 

— Jóska! Le tudod szedni? 

A Jóskának nevezett ember a kocsi végében levő mérle- 
gen ült. Felnézett a fára, s anélkül hogy megmozdult 
volna, visszakiáltott. 

— Nem! 

A vezető, Mikire pillantva, feltolta homlokára a sap- 
káját. 

— Na, látod! 

Ám Miki még nem adta fel. Utolsó kísérletként, kö- 
nyörgésre fogta a dolgot. 


— Tessék segíteni! 

Rövid habozás után a vezető megrántotta vállát, s az 
arca egészen sötét lett. 

— Van neked apukád? 

A kérdéstől Miki gyomra erősen remegni kezdett. 

Apu! — rebegte hangtalanul. Felpillantott az égre. 
Úgy érezte, a vészmadár suhogtatja a szárnyait felette. 


Mikinek mindig sietnie kellett. Ám nem egyformán, 
mert voltak közönséges napok, és voltak úszós napok. 
Ez utóbbi napokon pedig nem úgy kellett sietnie, mint 
máskor, hanem különösen. A különös sietés azt jelen- 
tette, hogy gyors léptekkel és — főként! — megállás 
nélkül igyekszik haza. Ilyenkor apu már felöltözve várja, 
és azonnal indulnak az uszodába, mert csak így érnek 
oda időben. 

— Jajj! — nyögött kínjában a gyerek. Hogyan igye- 
kezzen most rohanvást haza, amikor a tornazsákja fönt 
van a fán?! Hagyja itt? 

Újból tüzelni kezdte — most már kétségbeesett düh- 
vel — a keze ügyébe eső kövekkel a tornazsákját. Köz- 
ben így szitkozódott : 

— Te rohadék!... Te nyomorult!... Te átok! 

A Csatának Méri és Jenci megjelenése vetett véget. 

— Mi az, öcsi — viccelődött Méri, mert szerfölött 
komikusnak ítélte a helyzetet —, megtanítottad fára 
mászni? 


Mikinek ez már sok volt. Csaknem kibuggyantak a 
könnyei. Egyébként is tudta, hogy Mérire most nem 
számíthat, csakis Jenci segíthet rajta. 

— Kuss! — vicsorított a bátyjára. — Te mindig csak 
a bajt tetézed! 

Jenci, mit sem törődve a két testvér szópárbajával, át- 
vette a parancsnokságot. Látta, hogy a tornazsák kötője 
— több ágból sodort piros műanyag zsinór — rá van 
tekeredve a fa ágára. Ledobálni tehát nem lehet. Ezért 
szétküldte a gárdát a környező házakba, hogy hajtsanak 
fel egy jó hosszú dióverő botot. Kettőt is sikerült szerez- 
niük, de mivel Jenci a hosszabbikkal sem érte el a zsákot, 
kénytelen volt felmászni a fára, hogy hozzáférjen. Mind- 
össze háromszor kellett megpiszkálnia a zsinórt, s a 
tornazsák érett gyümölcsként hullott alá. 

Diadalüvöltés nyugtázta a sikert. 

Ennek elültével Miki ünnepélyes léptekkel odament 
a tehetetlenül heverő tornazsákhoz s belerúgott jobba 
egy hatalmasat. ; 

— Még rugdalod is! — csattant a túloldalról egy meg- 
döbbentően ismerős hang. 

Mikinek még a lélegzete is elállt. 

— Te vagy az, apu! — hebegte ámuldozva, de volt a 
hangjában egy kis szemrehányás is. Mintha azt kérdezte 
volna: mit keresel te itt? 


Mit keresett? A fiát kereste! Mivel nem volt otthon, 
amikor otthon kellett volna lennie. 

— Siessünk! — tüsténkedett hirtelen a fiú, s felkapva 
a tornazsákját, az apja mellé csapódott. 

— Az edzésnek már lőttek! — jelentette ki az apa, 
majd az órájára nézve hozzátette: — A többiek éppen 
most szállnak a vízbe. 


Miki egy ideje már érezte, hogy a dolog így fog vég- 
ződni, de a kegyetlen tény most mégis nagyon letörte. 
Mert végtelenül szerette az úszást. Boldogtalan volt, 
amikor az edzés végén kivezényelték a medencéből. Le- 
szegett fejjel haladt apja mellett, kurta válaszokat adva 
a feltett kérdésekre. Végezetül, már a házuk kapujában 
a következőket kellett hallania : 


— Ez volt az utolsó dobásod!. . . Én rohangálok, mint 
az őrült, a fiatalúr pedig eközben azon mesterkedik, ho- 
gyan tehetné tönkre vadonatúj tornazsákját . . . Még egy 
ilyen eset, és vége az úszásnak! Mindörökre! Megje- 
gyezted? 

— Meg! — bólintott a gyerek komoran. 

Valóban megjegyezte. Olyannyira, hogy aznap már 
ki sem ment a fejéből. Egyetlen pillanatra sem. S ettől 
nyomasztóan kedvetlen volt. Egyre azon töprengett, mi- 
képpen került ebbe a siralmas és megalázó helyzetbe. Ki 
a hibás a történtekért? Kit terhel a felelősség? Ádázul 
nyomozta a tettest, aki csúfot fízött vele. Eközben gon- 
dolatai mindegyre a tornazsák köré fonódtak. Mert nyil- 
vánvaló, hogy ha a zsák a döntő dobásnál előre repül, 
amerre dobta, és nem föl a magasba, akkor semmi baj. 
Dehát miért szállt fölfelé? Mi ütött belé? Ezért tartja 
most az apja kétbalkezesnek és megbízhatatlannak, sőt 
még semmirekellőnek is. 

Átkozott tornazsák! Elvetemült! Nyomorult! 

Még lefekvés után is forrongott benne a gyűlölet a 
tornazsák iránt, s képtelen volt elaludni. Anyukája meg- 
lepetten nézett rá, amikor bement leoltani a kis villanyt. 
Gombóccá kuporodva pislogott ki a paplan alól. A sze- 
me nedvesen fénylett. 


(Befejezését a 16. oldalon olvashatjátok ) 


sAranyszakasztó! Dunatáj! 
Hazám, dús föld, mi lesz veled? 
Ugy zúg öledben a világ, 


Egy ősi város arcai 


A Margit-vonal erődítményétől a mai Alba Regiáig 


Székesfehérvár alapjait még Géza fejedelem 
vetette meg. Az ő hatalomra jutásától, 972-től 
számítják az alapítás idejét. A város 1972-ben 
ünnepelte ezeréves fennállását. Alba Regiának 
is nevezték. A jelentés magyar megfelelője: 
Székesfehérvár. I. István korában a várost már 
fallal övezték, kiváltságokkal ruházták fel. Az 
első székesegyházat, királyi palotát is ekkor 
építették. Fél évezreden át itt koronázták a ki- 
rályokat és temették az uralkodóház tagjait. 

1543 után, a török időkben elpusztult a régi 
város. Mai képét Mária Terézia korának barokk 
építkezései és a későbbi klasszicista időszak 
teremtette meg. A régi, híres iskolákat is újjá- 
építették. Itt tanult és dolgozott Ányos Pál, 
Virág Benedek, Vörösmarty Mihály, Vajda 
János, Ybl Miklós. 

Az ősi város Északkelet-Dunántúl központja. 
Félúton Budapest és a Balaton, a főváros és a 
Bakony-vidék között. 1945 januárjától már- 
ciusáig itt alakult ki a felszabadító hadművele- 
tek legnehezebb frontszakasza. A németek 
1944 őszén védőövekkel vették körül a várost, 
és az úgynevezett Margit-vonal erődítményévé 
tették. A Margit-vonal a régi balatoni műút 
mentén húzódott. Ilja Markin szovjet író, a du- 
nántúli harcok krónikása Székesfehérvárt a 
, megpróbáltatások városá"-nak nevezte. 

A szovjet csapatok decemberben háromna- 
pos, rettentő küzdelem után benyomultak a 
városba. A repülőtéren 22-én este a szovjetek 
54 darab új Messerschmitt—109 típusú repü- 
lőgépet zsákmányoltak. Hitler a Margit-vonal 
elvesztése miatt leváltotta Hans Friessner ve- 
zérezredest és a , Dél" hadseregcsoport pa- 
rancsnokává Wöhler gyalogsági tábornokot 
nevezte ki. Karácsony tájékán egy időre nyu- 

galom honolt a városban. Január 7-től azonban 
ismét egyre közelebbről lehetett hallani az 
ágyúzást a Vértes felől. Egyhetes csatazaj, majd 
ismét csend. Egészen 18-ig. Ekkor kezdődött 
a németek harmadik ellentámadása a Budapes- 
ten bekerített csapatok felmentésére. A har- 
cok Székesfehérvár körzetéből indultak. A hit- 
leristák magát a várost is támadták. A szovjet 
csapatok négynapos, kemény harc után kiürí- 
tették Fehérvárt, és visszahúzódtak a várost 
északkelet felől övező dombokra. 

A front csaknem két hónapra megállt. A né- 
metek a lakóházak és középületek között árok- 
rendszereket létesítettek, az északi és keleti 
kijáratokat három sorból álló harckocsiakadá- 
lyokkal látták el, az utakra aknamezőket tele-, 
pítettek. 

A szovjet támadás március 16-án délután 
kezdődött. 

A várost három napig tartó utcai harcokban 
a 4. gárdahadsereg csapatai szabadították fel 
március 23-án. Székesfehérvár épületeinek 
több mint a fele megsemmisült vagy megsé- 
rült. Egész utcasorok dőltek romba. 

A mai Székesfehérvár arcán szinte nyoma 
sem látszik az egykori szenvedésnek. A város- 
központban újjávarázsolt régi épületek, han- 
gulatos, patinás utcák, árnyas parkok, a külső 
területeken meg vadonatúj lakónegyedek, fej- 
lődő új városrészek nyújtóznak békésen a kert- 
városi utcák tőszomszédságában. És mindenütt 
virágok: kertekben, tereken, ablakokban. 

A Hétvezér téri általános iskola is új. Udva- 
rán öreg fák, délre néző tágas teraszáról, ahová 
az osztálytermekből szünetekben ki lehet sé- 
tálni, régi villák kertjeire látni. A jól tervezett, 
szép, új épület, a sok fiatal tanár és az egy mű- 

szakban tanuló 850 gyerek maga a jelen. Szá- 
mukra már a közelmúlt is történelem, hát még 
a régebbi. Azt valamennyiüknek tanulniuk kell. 
Együtt. Ezért is határozták el Horgósné Göde 
Andrea csapatvezetővel, hogy türelmesen, 
alaposan ismerkednek meg vele. Nem markol- 
nak sokat egyszerre. Tavaly március 15-re a vá- 
rosban még ma is fellelhető, a XVIII. században 
virágzó kismesterségek nyomába eredtek. 
Történetükkel igyekeztek megismerkedni, s 
kutatásaik eredményeit be is mutatták. Tudja 
meg mindenki, hogyan dolgozott, milyen esz- 
közöket használt, mit remekelt a régi pék, a 
patkolókovács, a kosárfonó, a kerékgyártó, a 
mézeskalácsos, a fazekas, a kalapos, az arany- 
műves, a szíjgyártó, a szűcs, a bognár, a kerék- 
gyártó, a posztós, a rézműves vagy éppen a szűr- 
szabó. A munka sok-sok örömöt szerzett a kis- 
dobosoknak és úttörőknek. A mesterségek fel- 
sorolását egy útikönyvben találták meg. Majd 
a rajok megosztoztak a mesterségeken. Mind- 
egyiküknek jutott egy. Izgalmas feladat volt 
bekopogtatni az öreg mesterekhez és megtu- 
dakolni, mire való a sok-sok különös szerszám. 
A mesterek szívesen beszéltek munkájukról, 
örömmel mutatták meg az ősi fogásokat, tanít- 
gatták a gyerekeket. És szinte valamennyien 
arról győzték meg a kicsiket, hogy az ő mes- 
terségük a legszebb mesterség. Akkor is, ha 
néha nagyon nehéz és akkor is, ha sokszor nem 
adott elég kenyeret a vele bajlódónak. Vagyis 
kiderült, hogy minden régi mester igen-igen 
szereti a munkáját, azért is nem fáradt bele 
mostanáig. 

A fehérvári pamut-textil művek helyén a 
XVIII. században például kékfestőműhely üze- 
melt. A fehérvári kalapos meg nemcsak mes- 
terségére, hanem a hozzá való hűségére is 
büszke. Arra, hogy ő az , utolsó". 

Az iskolában március 15. a Hétvezér napja. 
A hét vezér vérszerződését ábrázoló nagy olaj- 
képet, Szakál Antal tanár alkotását az ünnep- 


A Mezőföld, amely az Alföld dunántúli folytatása, a máso- 
dik világháború alatt csatatérré vált. A támadások és ellen- 
támadások, a front hullámzása 1944 december elejétől 
március végéig csaknem szünet nélkül tartott. December- 
ben a Mezőföld felszabadult, januárban a németek ismét 
megkaparintották. Februárban újból a szovjet csapatoké, 
márciusban pedig megindult az a páncélostámadás, amely 
a háború utolsó, nagy, német támadó hadművelete volt. 
A szovjet hadsereg március végére szabadította fel végleg 
ezt a vidéket. A küzdelem középpontjában Székesfehérvár 
állt. 


ség kezdetén, 1984. március 15-én leplezték le 
az iskola aulájában. E nap egyben a három ta- 
vasz ünnepének kezdete, mozgalmi nap és a vá- 
ros felszabadulásának, március 23-nak is elő- 
készülete. Ünnepi rajfoglalkozásokkal kezdő- 
dik. A kisdobosok szülőket, nagyszülőket hív- 
nak meg ilyenkor, hogy élőszóban hallják Szé- 
kesfehérvár második világháborús szenvedéseit 
és felszabadulásának igaz krónikáját. 

Majd kezdődik a játék, a vásári nyüzsgés. 
Igen, valódi vásárt rendeznek a napközis cso- 
portok munkáiból és népművészeti kerámiák- 
ból. A vásár az aulában kavarog. A gyerekek 
másik csoportja a tornateremben ügyességi 
versenyeken izgul, töri magát. A harmadik cso- 
port a gondosan válogatott képek, tablók kiál- 
lítását ismeri meg. A negyedik társaság ezalatt 
a szabadságharc emlékére és tiszteletére 1848 
méteres futóversenyen szaporázza, ahogy a 
lába bírja. ; 

A csoportok egész nap váltják egymást, cse- 
rélődnek, így senki nem reked kívül és még- 
sem túl nagy a tolongás. 

Az iskola életének e jeles napját mindig na- 
gyon várják a gyerekek. A kismesterségeket 
bemutató gyűjtemény tavaly óta járja a megyét, 
márciusra talán visszakerül az iskolába. Ha 
nem, akkor sem maradnak üresek a paravánok. 
A felszabadulás 40. évfordulója tiszteletére a 
gyerekek hazánk egy-egy megyéjének bemu- 
tatására vállalkoztak : vagy természeti adottsá- 
gait, tájait vagy népművészetét, hagyományait, 
népi játékait ismerik meg és gyűjtik csokorba 
a többiek kedvéért. A kisdobosok Fejér megyé- 
ben maradnak. Helybéli felfedezéseiket mu- 
tatják be. Szeptember óta dolgoznak. Nem 
titkolják, valamennyien nagy érdeklődésre, si- 
kerre számítanak a mozgalmi napon. 


Józsa Teréz 
13 


"9 


Hull a ho, csendes az. 
erdő. De, csítt, csende 
sen ! Valakik jartak 
mar erre ! Tálaljátok 
kiknek a nyeomáit örzi 
a ho! 

. Ugye, közben 
rolam sem feled - 
keztek meg! j 


Mit mesel 
a FÜRKÉSZ. 
napló 2 


(Folytatás a 11. oldalról) 


— Még nem alszol? — csodálkozott anyukája, s oda- 
guggolt mellé. 

Miki hosszú hallgatás után remegő hangon ezt 
mondta : 

— Anyu, csinálj nekem egy másik tornazsákot! 

— Mért kell másik? 

— Mert ez rossz! Vacak! — válaszolta a fiú, szinte 
vádlón. 

Anyukáját kellemetlenül érintette a tornazsák becs- 
mérlése. Ugyanis ő maga készítette, nem kis buzgalom- 
mal, s hímezett rá színes fonálból egy szép kis mókust is. 

— Eddig azt hittem, szereted — szólt békítőn. 

— Nem szeretem! sohase szerettem! — vágta rá Miki! 
— Utálom! 

Anyut meglepte a fiú szavaiból áradó heves indulat. 

— Utálod?!. . . Pedig milyen szép mókuska van rajta! 

Mikinek felcsillant a szeme, mint a kártyásnak, ami- 
kor jó lapot kap. 

— Pont azért utálom! A mókuska miatt! — mondta, 
holott addig meg sem fordult a fejében, hogy a mókuská- 
nak valami köze lehet a tornazsák viselkedéséhez. Bele- 
kapaszkodott a hirtelen jött ötletbe, s folytatta : — Attól 
olyan. . . 

Valami nagyon meggyőzőt akart mondani, hogy anyu 
egy szikrányit se kételkedhessen többé. 

— Milyen? — biztatta anyu kíváncsian. 

— Olyan. . . Fennhéjázó! — vágta ki némi keresgélés 
után a pontosnak vélt jelzőt a fiú. 

Meg is lett a hatása. 

— Fennhéjázó!?... A tornazsák?!... Mert egy mó- 
kuska van ráhímezve!? — ámuldozott anyukája. 


— Igen! Fennhéjázó! 

Harciasan felült a fiú, s látszott rajta, hogy álláspontja 
mellett a végsőkig kész kitartani. 

Anyukája ekkor cseles hadműveletbe kezdett. 

— Szóval, szerinted a tornazsák azért repült fel a fára, 
mert fennhéjázó? — kérdezte tárgyszerűen. 

— Igen! Azért! — állította határozottan a fiú. 

— Én viszont azt gondolom, hogy rossz irányba dob- 
tad. Nem előre, hanem fölfelé — jegyezte meg anyukája. 


Miki összehúzta a szemét, s hátracsúszott a falig. 

— Te is azt hiszed, hogy kétbalkezes vagyok!? — 
sziszegte fenyegetőn. 

— Dehogy hiszem! — tiltakozott anyukája. — Te 
nagyon ügyes fiú vagy, de sajnos az a dobásod nem 
sikerült. Ilyesmi mással is előfordul. 

— De sikerült! Tudd meg, hogy sikerült! — lendült 
támadásba a fiú. — Nagyon is jól sikerült! Akkora 
nagyra sikerült, hogyha előre száll, legalább egy méter- 
rel legyőzöm Petit. 

Anyukája még ezek után sem vonult vissza. 

— Eddig úgy tudtam, hogy a tornazsák arrafelé repül, 
amerre dobják — mondta elgondolkodva. 

— Az enyém nem! — szögezte le Miki. — Azért kell 
egy másik!... Egy olyan, mint Petié! Az sohse repül 
fölfelé! 

Hosszú, töprengő szünet következett, miközben Miki 
laposakat pislogva, visszafeküdt a párnájára. 

— És ha lebontanám a mókuskát? — ajánlotta csen- 
desen anyu. — Akkor talán nem lenne ilyen fennhéjá- 
zó... Mi a véleményed, lebontsam? 


Miki sokáig latolgatta a dolgot, de aztán elsimultak 
a vonásai, s megbékélten bólintott. 


Kártyanaptárgyűjtőknek üzenjük! 


Ez idén is küldünk kártyanaptárt mindazoknak, akik válaszborítékot is küldenek megcímezve és felbélyegezve! 


Rejtvényfejtők figyelem! 


Az októberi fejtörők helyes megfejtése: Keresztrejtvény: Szüretelünk. Szőlő: Több nap, mint kolbász. Gyu- 
farejtvény, Összerakó, Bűvös négyzet megfejtése rajzban : 


SPRP ÉPP KÉS 


Ötvenforintos könyvutalványt nyertek: Ált. Iskola , Vízipók" őrs, Pécs. Ábrahám Orsolya, Budapest. 
Antos József, Tornyópuszta. Arató Adrián, Tamási. Bálint Ágnes, Dunaharaszti. Bárány Anna, Gelej. Blázsik 
Tünde, Csongrád. Beck Rita, Pápa. Bertalan Beáta, Jászladány. Binder Balázs, Tengelic. Bursits Géza, Hegy- 
hátszentjakab. Császár Ferenc, Takácsi. Cservenák Bernadett, Vámosmikola. Daróczi Dénes, Miskolc. Dienes 
Viktória, Kisvárda. Donáth Levente, Hajdúszoboszló. Dobi Brigitta, Békés. Dobozi Adrienne, Esztergom. 
Dudás Mónika, Budapest. Egyed Szilárd, Balatonszentgyörgy. Fehérvári Ágnes, Budapest. Hazuk Károly, 
Budapest. Hanol Marianna, Paks. Horváth Andrea, Veszprém. Illés Szilárd, Sárvár. Kiss Brigitta, Szolnok. 
Kiss Ágnes, Orosháza. Kisgyörgy Judit, Budapest. Kiltau Krisztina, Tengelic. Korányi Krisztina, Pányok. 
Kun Erzsébet, Kocs. Laki Hajni, Felsőjánosfa. Lázár László, Jászladány. Mák Zoltán, Vaskút. Meszlényi 
Andrea, Ács. Móri Anita, Kaba. Móricz Dániel, Budapest. Nagy Imola, Budapest. Németh Tamás, Győr. 
Nép László, Kecskemét. Oláh Katalin, Medgyesegyháza. Pirger István, Dunaföldvár. Prech Nikoletta, Tarján. 
Rábai Tibor, Békés. Szabó Marianna, Nyírbogdány. Szőke Péter, Szeged. Tamás Zsolt, Felsőjánosfa. Tóth 
Gábor, Pécs. Tomka Zsuzsanna, Somoskőújfalu. Vaszkun Attila, Szerencs. 


Dobra verjük 


) Tóth Éva 

! Hónapok 

; Jégen csúszó január, 

I fagyot fújó február, 

! morcos-borzos március, 

1 ágzöldítő április, 
mezőn járó május, 
jó tanuló június, 
játszópajtás július, 
aranyalma augusztus, 
szüretelő szeptember, 
orrát törlő október, 
nagyothalló november, 
didergő december. 

Múltunk és jelenünk. Ezt a címet kapta a kisújszállási városi úttörőelnökség 
pályázata. Kisdobosok, úttörők és közösségek vehetnek részt benne írásaik- 
kal, Kisújszállás fejlődését bemutató fényképekkel, de küldhetnek albumokat 
és dokumentumgyűjteményeket is. A felszabadulásunk 40. évfordulójának 
tiszteletére meghirdetett pályázatra a munkák beküldésének határideje 1985. 
március 10. 


A szünetben. Minden diák tudja, hogy a szünetben, az órák közötti, lélegzet- 
nyi kis időben, s az egyre gyorsabban röppenő téli, tavaszi, nyári szünetben 
történnek a legizgalmasabb dolgok — már, ha az ember iskolás. Az úttörő- 
vasút most, télen vakációzik, de azért az sem alszik téli álmot. Szünet nélkül 
tesznek-vesznek körülötte, pedig a nyári csúcsforgalom idején is folyamatos 
volt a felújítás, csinosítás, pályakarbantartás. Most, a téli hónapokban jó né- 
hány váltóját cserélik ki a budapesti úttörővasútnak és elkezdik a Hűvösvölgy 
állomás felújítását. 


Egy-két Hófehérke. A nyíregyházi 2. számú gyakorlóiskolában néhány Hó- 
fehérkével és más mese- illetve bábfigurával ajándékozták meg a tanévkezdő 
elsősöket. A kedves ajándékokat az iskola kerámia szakkörének tagjai készí- 
tették agyagból. Jóllehet letört azóta az orra néhány Csipkerózsikának, tán 
a kardja is odalett egynéhány agyag vitéznek. De töretlen, csorbítatlan a figye- 
lem, a szeretet, amely az elsősöket az ajándékozás első szeptemberi napja óta 
kíséri. 


Életünk. Nyírbogát új iskolaújságja viseli ezt a címet. Szerkesztői között 
a gyerekeken kívül tanárok, szülők is akadnak. Így aztán természetes, hogy 
a lap hasábjain nem csupán az iskolai élet hanem a község hétköznapjainak és 
ünnepnapjainak eseményei is megjelennek. 


Városi gyermekkar. A szekszárdi úttörőházban megalakult a városi gyer- 
mekénekkar. Karnagy: Ságvári Ágnes. A város különböző iskoláiból verbuvá- 
lódott 120 gyermek munkáját a Volán 11. számú Vállalat szakszervezeti bizott- 
sága ötezer forinttal támogatja — kezdésként, amint mondták. 


Ki tud többet? No, nem úgy általában, hanem a 650 esztendős régi, szép vá- 
rosban a Mátra alján, Gyöngyösön. És ugyan miről, ha nem Gyöngyösről? 
A felszabadulás 40. évfordulója tiszteletére hirdetett vetélkedősorozatot 
a gyöngyösi úttörőház szervezte. A ház eddigi jó munkájáért megkapta az Or- 
szágos Béketanács Elismerő Oklevelét. Gratulálunk. 


Alma-torta. Nem recept következik. Azaz mégis: hogyan lesz az almából 
torta Tiszavasvári községben? A falu úttörőcsapata társadalmi munkaakciót 
szervezett Egy nap a csapatért címmel. Almaszedésre vállalkoztak a Tiszalöki 
Állami Gazdaság almáskertjében. Minden raj részt vett a munkában. Amit le- 
szedtek, gondosan ládákba rakták és megmérték. A győztes jutalma lett 
a torta. Csokitorta — almából. ; 


Síverseny. E havi mellékletünkön dobókockás társasjátékot talál- 
tok. Három, legfeljebb négy gyerek játszhatja. Ha nincs más tár- 
sasjátékból bábutok, akkor annyi különböző gombbal játsszátok, 
ahányan vagytok. Egy dobókocka is kell a játékhoz. 

Aki 4-esre ér, tovább mehet 7-re — 8-as kimarad egy dobásból — 
11-ről előresiklik az újonnan dobott számra — 15 visszamegy 
13-ra — 20 kimarad egy dobásból — 24 felvonóval eljut 42-re — 
26-ról visszamegy 23-ra — 29 kétszer dobhat s annyit halad előre 
— 32 visszamegy 30-ra — 35 előremegy 38-ra — 37 tévesen elviszi 
a felvonó 17-re — 40-ről 43-ra siklik — 44-ről 46-ra jut — 48-ról 
visszamegy 41-re. — A győztes 50-en célba ér. 


ő 


AT szepéláá É 

Írta Gyárfás Endre, rajzolta Koltai Éva 


Postafiók 100 


Hosszasan törtem a fejem, vajon mi- 
vel köszöntselek Benneteket, kedves 
levelező barátaim, és olvasóim most, 
1985. január elsején, az újév alkalmá- 
ból! Az egyszerű ,,B. Ú. É.K."-ot ke- 
vésnek éreztem. Hát, amint keresek- 
kutatok, nézek erre, lapozok amarra 
— kezembe kerül a budapesti XIII. 
kerületi — úttörőház pályázatának 
egyik nyolcsoros verse. Nos, legyen 
ez az újévi köszöntőnk! 


Virágos ablak 


Besüt a nap az ablakon. 

A virágok örülnek nagyon. 

Cserépben szaporítom őket. 

A virágok szépen nőnek. 

A virágokat megöntözöm. 

Egyenként mondják, hogy: 

, Köszönöm". Gondozom őket naponta. 
Vigyázok rájuk, mint magamra. . . 


Dernóczi Anikó írta, aki azóta már 
úttörő. Kis versében benne van min- 
den: aki a virágot szereti, az csak jó 
ember lehet, meg az, hogy aki az ab- 
lakába virágot tesz, az szereti és szép- 
pé teszi a környezetét, figyelmes, 
kedves, vidám. És nem kapkodó: vi- 
gyáz a virágra, a barátaira, a szép dol- 
gokra. Örülök, hogy ilyen szépérzésű 
kisdobosaink és úttörőink vannak! 
Most pedig — ígéretem szerint —kö- 
vetkezzék egy kis , melegítő": nyári 
naplórészletek ebben a hideg-szép 
havas télidőben! 


20 


Bacskovszky Anett 
munkája, 
Kazincbarcika 


íg: 
TUTTI 


aj 


, Pályázatukra a felsőrajki (8767 ) Kör- 
zeti Általános Iskola Weöres Sándor ne- 
gyedikes raja , eltette a nyarat télre". 
A legérdekesebb részleteket elküldjük 
a KISDOBOSnak, ,,kóstolgatásra!" — 


írta Balázs Erzsike őrsvezető. 


, Nálunk az a szokás, hogy az első fog- 
lalkozáson mindenki felolvas a saját 
naplójából érdekes részeket. Így tudjuk, 
kivel mi történt a nyár folyamán. Közös 
élmény volt, hogy virággal köszöntöttük 
Kisfaludy Strobl Zsigmond — többek 
közt a gellérthegyi Szabadság szobor 
alkotójának — leányát. A művész szüle- 
tésének 100. évfordulóján szülőházánál 
koszorúzás és ünnepség volt". 


Horváth Katalin őrsvezető. 


s, Július 29-től augusztus 19-ig Pötréten, 
apáék üzeme mellett táboroztak a Ma- 
dárvédő Egyesület tagjai. A tábor veze- 
tője engedélyezte, hogy én is segíthes- 
sek a madarak összeszedésében. Háló- 
val fogtuk meg, majd meggyűrűztük 
őket. Olyan madárral is találkoztam, 
mely Kubában kapott a lábára gyűrűt. 
Nekem is volt egy kis fecském. Őt én 
neveltem a táborban. Naponta 50—60 
szöcskét evett meg. Délutánonként a 
csoport vezetőjével repülni tanítottuk. 
Felejthetetlen élmény volt ez a táboro- 
zás!" 


Bedő Adrienn. 


;. Elmentünk a mamához rétest enni. 
Közben az unokatestvéreimmel játszot- 


tunk. Mindenkinek volt lakása, azt ma- 
ga építette. Aztán születésnaposdit ját- 
szottunk és megajándékoztuk egymást 
elképzelt ajándékkal. Például úgy, hogy 
, azt a Forma-l-es kocsit, amit a múlt- 
kor az egyik újságban láttam, kék szín- 
ben, fogadd szeretettel!" 


Pálfy Anikó. 


,: Csúnya, esős napra ébredtem. Az sem 
vigasztalt, hogy a rádió mondta, hogy 
ez az eső nagyon kellett a termésnek. 
Elhatároztam, rendbe teszem a Sszo- 
bám. A könyveket leporoltam, kis fü- 
zetbe, a szerzők neve szerinti ábécé 
sorrendben felírtam, milyen könyvem 
van. Egyenként leporoltam s a polcot is 
letörölgettem. A szobát felporszívóztam 
és a vázába virágot tettem. Csodáltam 
Anyut, hogyan győzi a napi munkát, — 
mert bizony én csak a saját kisszobám 
takarításánál is igencsak elfáradtam!" 


Bakonyi Edina. 


Magyar Andrea írta augusztus 17-i 
keltezéssel: 
A szénagyűjtés nehéz munkájában se- 


gédkeztem. Ilyenkor minden kéz sokat 
ép[/ 


A , melegítő" naplók közlését folytat- 
juk. Többen kérdezték, ki lett a nyer- 
tes? Ez olyan pályázat, ahol nincs első, 
második, sokadik díj — itt mindenki 
nyer. Akiknek az írását közöljük, 
könyvjutalmat kapnak — akik pedig 
elolvassák — remélem! — ötleteket! 


Kisdobos 


Ferkai Loránt: Etesd a fázó madarakat! 


Hasznos féregpusztító énekes ma- 
daraink — amelyek itt maradnak té- 
len is —, csak akkor bírják ki a ke- 
mény fagyokat, ha kellő táplálékhoz 
jutnak. Ebben nagy segítségükre le- 
hetsz azzal, hogy rendszeresen teszel 
ki számukra tökmagot, szotyolát, 
kendermagot, avas dióbelet, szalon- 
nát. Az etetéshez alkalmas kis , házi- 
kókat" legegyszerűbben különféle 
műanyag flakonokból készíthetsz. 


Egy HYPO-s flakon oldalára rajzolj 
téglalap-formát (1.) filctollal, s vágd 
ki ollóval. Az ellentétes oldalra (2.) 
nagyon széles , H" betű formát raj- 
zolj, s a vonal mentén vágd végig. A 
szaggatott vonal mentén törd fel-, il- 
letve lefelé, s már kész isazablaklécre 
rajzszegezhető etető. A hátsó nyílás- 
ra csak azért van szükség, hogy a szo- 
bából az ablakon át megleshesd láto- 
gatóidat, akik hamarosan megjelen- 
nek. Ha szükséges, a kivágott darab- 
ból két csíkot metszve (3. ábra , CS") 
erősítsd fel az etetőt. Ha az ablak pár- 
kánya fölé, a falra akarod tenni az ete- 
tőt (4.), akkor a hátlapját nem kell ki- 
vágnod. 


Kertbe, parkba, erdő szélére alkal- 
masabbak a függő etetők. Az előbbi 
s nyersanyagból" két drótdarabbal 
ágra kötözheted az 5. ábrán látható 
nyílással ellátott etetőt. A 6. és 7. raj- 
zunkon ultramarinás flakonból kiala- 
kított függő etetőt látsz. Kupakját 
csavard le, árral vagy szeggel szúrd át 
— esetleg gázlángon melegített drót- 
darabbal —, s a lyukon átdugott, ka- 
rikára görbített végű dróttal (,D") 
erősítsd egy ágra. A rajzon piros vo- 
nallal jelölt nyílást csak úgy tudod jól 
felfelé törni, ha a kis, íves darabkán is 
átvágod a flakont, nemcsak a körvo- 
nalakon. 


További rajzainkon két iskolatejes, 
joghurtos, tejfölös flakon összeerősí- 
tésével készített etetőt látsz. Az egyi- 
ken (8.) kapuformájú nyílást vágsz, ha 
akarod a hó ellen eztis fedeles kivitel- 
ben csinálhatod (lásd 5.), majd dróto- 
zással (2.) nyílásukkal egymáshoz erő- 
síted a két pohárkát. Az összekapcso- 
láshoz műanyag szigetelőszalagot is 
használhatsz (10. ábrán , SZ"). Ha két 
ágdarab átszúrásával (,Á") drótozod 
ágra az etetőt, úgy ülőfa is lesz a ma- 
darak részére. Függesztéshez a felső 
pohár fenekén átszúrt drótdarab (11.) 
kell. 


7 mm ap ant ae mm azt ól ét 
L sg 3 É 
eztet azta 


Keresztrejtvény 


Vízszintes: 1. Többszöri használatra jogosít. 6. Gép- 
kocsi alkatrésze. 9. Angol helyeslés. 10. Pozsgás dísz- 
növény. 12. Állat. 13. Kémlel. 14. Disznóvágó. 15. TS. 
16. Fiúnév. 17. Lárma ellentéte. 19. Hegytető. 22. Vé- 
kony deszkaszál. 23. Ízesítő. 24. Mértani test. 25. Fa 
része. 26. Szőrkabát. 27. Vízből lesz. 29. . . . sszkop. 
31. A sivatag hajója. 33. Névelővel ital. 24. Tömörít. 
Függőleges: 1. Üzlet. 2. Dísz. 3. Igen apró alkotóelem. 
5. Ezen van a cipő. 5. Nem hátul. 6. Kedvezményes. 7. 
A kés legvékonyabb részén. 8. Száraz növényszár. 11. 
Lámpákat leolt. 18. Zenekari tag (ék.hiba). 20. Állati 
lakhely (ék.hiba). 21. Növényszaporító. 22. A tevével 
rokon dél-amerikai állat. 23. Orosz fiúnév. 27. Jöjj! 28. 
Lánynév. 30. IT. 32. Fordított személynévmás. 


A színes négyzetekbe eső betűket olvassátok össze. 
A keresztrejtvényből ezt kell beküldeni. 


Keressélő k. 
8 Keverék — 


Hány háromszöget al- z 
kötrük ezek slat. kerék CAN 
lak? (Vigyázat, csaló- 
ka!) Egy közmondás be- b 
tűit . összekevertük. 
Rakjátok őket sorba! SS ) 


Képrejtvén 
Írjátok be a táblázatba P ] y 


1—20-ig a számokat 

szigorúan lóugrás sze- 4Z 
rint. Nem könnyű, 

ezért az 1-es helyét Ta K/) € 
megadtuk. lg 


Rejtvényfejtők figyelem! Január 16-ig küldjétek be mind az öt fejtörő megfejtését, lehet nyitott postai levele- 
zőlapon is. Címünk: Kisdobos szerkesztősége, Budapest, Postafiók 100. 1502 

